text: Rygere er nogle svin
  02 november 2013 kl. 08.57
  42 % af henkastet affald er cigaretskod. Det vil de gøre noget ved i Varde.
  Det tager omkring fem år for et cigaretskod at blive nedbrudt. 
  Mange skod bliver fanget af fejemaskinerne, men dem, der ikke bliver fanget af maskinerne, skal samles op manuelt ? og det koster i snit 2 kroner pr. stk.
  Tallene er fra en kortlægningsrapport fra Hold Danmark Rent.
  Ifølge den udgør cigaretskod 42 % af affaldet i kommunerne. Det gør skod til den største affaldsgruppe overhovedet i Danmark.
  Det anslås, at der hver dag bliver smidt cirka ni millioner cigaretskod på gaden eller i naturen i Danmark. Det svarer til 3,3 milliarder skod på et år.
  Det vil man gøre noget ved i Varde.
  Kommunen indleder nu en kampagne med titlen "Kan Du Ramme?".
  Mange synes, at skod lugter og er ulækre.
  Problemet kan løses ved hjælp at et lommeaskebæger.
  Dem vil byrådspolitikere nu dele gratis.
  - Lommeaskebægeret er en lugt- og varmeisoleret beholder i blødt materiale. Cigaretskoddet lægges ned i askebægret, som selv slukker gløden, når det lukkes. Lommeaskebægeret kan tømmes og genbruges mange gange. Jeg håber, at byrådet med aktionen kan sende et signal om, at bortkastede skod skader naturen, og at det er dyrt for fællesskabet, hvis skoddene blot smides på gader og stræder, siger Preben Olesen (V), der er formand for Udvalget for Plan og Teknik.
  